 ***7088 с. Иваново , Област Русе , ул. “Олимпийска” 75***

**ОБЩИНА ИВАНОВО**

**www.ivanovo.bg**

***тел: 08116/22-53, факс: 08116/28-70, e-mail:*** [***obshtina@ivanovo.bg***](mailto:obshtina@ivanovo.bg)

УВАЖАЕМИ ДАМИ И ГОСПОДА,

Съгласно чл.66, ал.1 и 2 от АПК, Община Иваново с настоящото публикуване предоставя възможност в едномесечен срок на заинтересованите лица да дадат своите писмени предложения и становища по Проекта на План – сметката за приходите и разходите за такса битови отпадъци за 2025 г. на e-mail: [obshtina@ivanovo.bg](mailto:obshtina@ivanovo.bg) или в Центъра за гражданска регистрация, административно обслужване и информация на гражданите в сградата на общинска администрация с адрес: с.Иваново, ул.Олимпийска № 75.

**ДОКЛАД И ПРОЕКТ НА РЕШЕНИЕ**

**от Георги Миланов- Кмет на Община Иваново**

**ОТНОСНО:** одобряване на План - сметката за приходи и разходи за такса битови отпадъци през 2025 г. на община Иваново.

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

В изпълнение на Закона за местните данъци и такси (ЗМДТ) внасям за разглеждане и приемане на План - сметка на приходите и разходите за поддържане на чистотата, сметосъбирането и сметоизвозването за 2025 година на територията на Община Иваново и съгласно чл. 39 ал.1 от Наредба № 1 за определянето и администрирането на местните такси и цени на услуги на територията на Община Иваново.

1. Правно основание

Дейностите по сметосъбиране и сметоизвозване, третиране на битовите отпадъци в депа или други съоръжения и поддържане чистотата на териториите за обществено ползване в населените места и селищните образувания са регламентирани в глава трета, раздел І от Закона за местните данъци и такси.

На основание чл.66 от ЗМДТ и чл.39, ал.1 от Наредба №1 за определянето и администрирането на местните такси и цени на услуги на територията на община Иваново, се предлага да бъде обсъдена и одобрена План - сметка на необходимите разходи за битови отпадъци през 2025 г.

Предлаганата План - сметка включва планираните разходи за битови отпадъци през 2025 г. за всички населени места от община Иваново. Същата включва необходимите разходи по дейности, както следва:

• събиране на битовите отпадъци, включително разделно и транспортирането им до депата или други инсталации и съоръжения за третирането им;

• проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за оползотворяване и/или обезвреждане на битови отпадъци, включително отчисленията по чл. 60 и 64 от Закона за управление на отпадъците;

• почистване на уличните платна, площадите, алеите, парковите и другите територии от населените места, предназначени за обществено ползване.

План - сметката е изготвена за територията на цялата община, като са посочени конкретните стойности по видове дейности. (Приложение №1)

1. Организация на дейностите.

На територията на Община Иваново е въведено организирано сметосъбиране във всички населени места. Със заповед № РД-09-708/30.10.2024 г. на кмета на община Иваново са определени вида на предлаганите услуги по чл.62 от ЗМДТ, границите на районите и честотата на сметоизвозване за 2025 г.

Дейностите по сметосъбиране, сметоизвозване, и поддържане чистотата на териториите за обществено ползване през 2025 г. ще се осъществяват от специализирана фирма, избрана след проведена обществена поръчка.

В техническата спецификация на обществената поръчка с цел преминаване към определяне на таксата битови отпадъци според количеството генерирани отпадъци, което съгласно промените в ЗМДТ се предвижда да бъде въведено от началото на 2025 г. е въвеждане в експлоатация интегрирана система (сметосъбиращи автомобили, оборудвани с автоматична система за претегляне теглото на отпадъка в съдовете и съдове, оборудвани с чип) във всички населени места на територията на община Иваново.

За удовлетворяване на нуждите на населението, изпълнителят на услугата ще разположи 6340 броя кофи пластмасови с обем 0,120 куб.м, които ще се разпределят по населените места, както следва:

1.с.Иваново- кофа пластмасова 0,120 куб.м – 500 бр.

2.с.Щръклево- кофа пластмасова 0,120 куб.м – 1325 бр.

3.с.Пиргово, вкл. с.о. Помпена станция и с.о. Пристанище - кофа пластмасова 0,120 куб.м – 860 бр.

4.с.Сваленик- кофа пластмасова 0,120 куб.м – 500 бр.

5.с.Нисово- кофа пластмасова 0,120 куб.м – 245 бр.

6.с.Кошов- кофа пластмасова 0,120 куб.м – 380 бр.

7.с.Божичен- кофа пластмасова 0,120 куб.м – 351 бр.

8.с.Тръстеник- кофа пластмасова 0,120 куб.м – 710 бр.

9.с.Церовец- кофа пластмасова 0,120 куб.м – 78 бр.

10.с.Красен- кофа пластмасова 0,120 куб.м – 507бр.

11.с.Табачка- кофа пластмасова 0,120 куб.м – 225бр.

12.с.Червен- кофа пластмасова 0,120 куб.м – 238 бр.

13.с.Мечка, вкл.с.о Стълпище - кофа пластмасова 0,120 куб.м – 421 бр.

Към настоящия момент цялото количество генерирани смесени битови отпадъци от територията на община Иваново се предава на Регионално депо – Русе.

През 2025 г. на територията на Община Иваново ще се извършва разделно събиране на отпадъчни материали: хартия и картон, метали, пластмаса и стъкло. За организиране на системата, през 2022 г. са закупени 100 бр. собствени съдове за разделно събиране. Дейностите по събиране, транспортиране и предварително третиране /сортиране, балиране и др./ ще се извършват от лице, притежаващо разрешително за дейности с отпадъци.

Съгласно Договор № ЗОП-20/01.08.2024 г., сключен между Община Русе и ДЗЗД „ДУО РУСЕ 2024“ за стопанисване и експлоатация на Регионално депо – Русе, цената за обезвреждане на 1 тон отпадъци, които нямат опасни свойства (битови и производствени) в клетки за неопасни отпадъци е в размер на 15лв. без ДДС или 18,00 лв. с ДДС. Договорът е със срок на действие три години, считано от дата на подписването му.

Съгласно чл.60 от Закона за управление на отпадъците (ЗУО) за извършване на дейности по обезвреждане на отпадъци чрез депониране, всеки собственик на депо предоставя обезпечение, покриващо бъдещи разходи за закриване и след експлоатационни грижи на площадката на депото. Обезпечението е под формата на месечни отчисления. По данни от община Русе - собственик на Регионално депо – Русе прогнозния размер за 2025 г. е 4,50 лв. за тон депониран отпадък. За обезвреждане на отпадъци на Регионално депо – Русе се правят отчисления съгласно чл.64 от ЗУО в размер и по ред, определени с Наредбата по чл. 43, ал. 2 от ЗУО. Отчисленията имат за цел да се намали количеството на депонираните отпадъци и да се насърчи тяхното рециклиране и оползотворяване. За 2025 година, същите са определени в размер на 95 лева/тон, съгласно чл. 20, ал. 1, т. 1, б. „к” от Наредба № 7 от 19.12.2013 г. за реда и начина за изчисляване и определяне размера на обезпеченията и отчисленията, изисквани при депониране на отпадъци.

За поддържане на чистотата на обществените територии и ликвидиране на нерегламентирани струпвания на битови и строителни отпадъци е необходимо закупуването на подходяща техника. Община Иваново е започнала процедура за доставката на два трактора с двуосни ремаркета с прогнозна единична стойност 164760 лв. с включен ДДС или обща стойност 329520 лв. с ДДС.

Направените разходи за този вид дейност са допустими за възстановяване от натрупаните от Община Иваново в банковата сметка за чужди средства на РИОСВ-Русе отчисления по чл. 64 от ЗУО.

Почистването на площади, улици, тротоари и други обществени места е предвидено да се извършва на територията на всички населени места в община Иваново. То включва почистване на уличните платна, тротоарите и други обществени места от отпадъци, земни маси и метене. В населените места на територията на община Иваново ще се извършват следните дейности: машинно метене и миене. Машинното метене ще се извършва в периода от 01.04 до 31.10. със специализиран автомобил за машинно метене. Механизираното миене на тротоарни, улични и други обществени площи се извършва през горепосочения период във време, когато най-малко ще се възпрепятства свободното придвижване на гражданите.

За нормалното функциониране на дейността е необходимо регулярно извършване на описаните по-горе разходи. Непостъпването в срок на приход от такса води до невъзможност за финансиране на разход, което в определени случаи затруднява функционирането и.

1. Формиране на план – сметката

По плана на приходната част изпълнението е:

Към 31 октомври 2024 г. (за 10-те месеца) са събрани средства в размер 455808 лв. от ТБО и недобори (постъпления от задължения за предходни години) в размер на 101077лв., или общо 556845 лв. Общото изпълнение е 105,39 % от планираните приходи от такса битови отпадъци (събран облог 81,85 %) по план сметката за 2024 г., които са в размер на 528369 лв.

По плана на разходната част изпълнението е следното:

Разплатените разходи на дейността към 31 октомври 2024г. възлизат на лева, в това число:

1.За събиране на битовите отпадъци и транспортирането им до депата или други инсталации и съоръжения за оползотворяването им – 281688 лв.

2. За проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци – 92765 лв.:

- сепариране - 66838 лв.

- депониране – 25927 лв.

Генерираното количество отпадъци от 01.01.2024г. до 31.10.2024г. е 2686,82т.

3.За почистване на уличните платна, площадите, алеите, парковите и другите територии от населените места, предназначени за обществено ползване – 125134 лв.

Планираните разходи по План - сметката за ТБО за 2025 г. са 1 555 801 лв.

Спазено е изискването всички относими за календарната година разходи на общината за извършване на дейности по предоставяне на услугите по чл. 62 от ЗМДТ да се включват в план-сметка за годината за всяка от услугите и по източници на финансиране.

Разпределението по отделните видове разходи на План-сметката за 2025 година е, както следва:

1.Събиране на битовите отпадъци и транспортирането им до инсталации и съоръжения или до депата за третирането им. Прогнозният размер на генерираните битови отпадъци на територията на общината за 2025 г. е 2850 т. Максималната прогнозна цена за един тон събран и извозен битов отпадък до Регионално депо - Русе е 101лв/тон без ДДС, имайки предвид динамиката на цените на горивата и материалите и повишаването на минималната работна заплата. Планираните средства необходими за събиране на смесените битовите отпадъци и транспортирането им са в размер на 345 420лв. с включен ДДС. /Приложение №2 Справка за сметосъбиране и извозване на битови отпадъци за 2025 г./

В плана по сметката са включени също така средства за разделно събиране и транспортиране на битови отпадъци: хартия и картон, пластмаса, метали и стъкло в размер на 40 320 лв. с ДДС. Ще бъдат обслужвани общо 100 бр. съдове за отпадъци, от които 50 бр. за хартия и картон, пластмаса и метали с честота на извозване един път месечно и 50 бр. за стъкло с честота на извозване един път месечно. В зависимост от запълването на контейнерите, честотата може да бъде изменяна. (Приложение № 3 Справка за разделно събиране и транспортиране на отпадъци, сепариране, обработка и транспорт до депо на негодните за оползотворяване отпадъци за 2025 г.)

За събиране, съхраняване, транспортиране, предаване за обезвреждане или изгаряне на опасни отпадъци от домакинствата (медицински отпадъци от хуманната и ветеринарна медицина) са необходими 2880 лв. с ДДС при прогнозно количество на отпадъците за една година 100 кг. и абонаментна такса в размер на 1200 лв. с ДДС.

За транспортиране и обработка на строителните отпадъци на специализирани площадки или депа за строителни отпадъци при прогнозно годишно количество 105т., при обслужване на 21 бр. контейнера, разположени в населените места на територията на общината, 1пъти месечно за периода март-ноември прогнозните разходи са 66906 лв. (Приложение №4 Справка за събиране, транспортиране и обработка на строителни отпадъци за 2025 г.)

2. Генерираните отпадъци на територията на община Иваново през 2025 година ще преминават през предварително третиране, включващо: сепариране, рециклиране, транспортиране, оползотворяване (термично или чрез други методи за оползотворяване) в инсталация за сепариране избрана след провеждане на обществена поръчка. Прогнозната стойност на разходите за 2025 г. са 160569 лв., в т.ч. за:

-предварително третиране на битовите отпадъци в размер на 116850 лв. за прогнозно количество от 2850 т. при прогнозна цена на тон 41 лв. без ДДС и 49,20 лв. с ДДС;

- за транспортиране на нерециклируемата и/или подситова фракция до РД Русе и/или друга инсталация за третиране на отпадъците в размер на 8978 лв. или 10773лв. с ДДС при прогнозно количество 2137,5 т. и прогнозна единична цена от 4,20 лв./т. без ДДС или 5,04 лв./т. с ДДС;

- за рециклиране на подситова фракция в размер на 7980 лв. без ДДС или 9576 лв. с ДДС при прогнозно количество 798 т. при прогнозна единична цена от 10 лв./т. без ДДС и 12 лв. с ДДС. (Приложение №5 Справка за прогнозните разходи за сепариране и извозване на битови отпадъци до депо за 2025 г.)

3. Съгласно Договор № ЗОП-18 от 15.05.2024 г. за възлагане на услуга от общ икономически интерес по експлоатация на инсталация за анаеробно третиране и извършване на дейности за преработка на отпадъци на основание решение на ЕК 2012/21/ЕС между общините Русе, Сливо поле, Тутракан, Иваново и Ветово и „Д Консей“ ООД основните задълженията за обществена услуга, с които е натоварен Доставчика на УОИИ са:

- Събиране и транспортиране на биоразградими отпадъци от територията на населените места от общините Русе, Иваново, Сливо поле, Тутракан и Ветово;

- Приемане и предварително третиране на биоразградими отпадъци, събрани при източника в Анаеробна инсталация за разделно събрани биоразградими отпадъци;

- Анаеробно третиране на биораградими отпадъци и производство на биогаз;

- Компостиране на биоразградими отпадъци;

Общините, членове на Регионалното сдружение за управление на отпадъците регион Русе се задължават да заплатят на Доставчика на УОИИ компенсация за предоставянето на услугите, която покрива нетните разходи на доставчика, която представлява разликата между разходите, необходими за извършването на УОИИ, и приходите, генерирани при осъществяване на обществената услуга, включително разумна печалба от 4%.

При генериране на печалба Доставчика има право да задържи печалба максимум 5% (пет процента). Всичко над този процент се счита за свръхкомпенсация и се възстановява на общините съгласно условията на договора.

Компенсацията ще се изплаща от община Иваново на месечна база както следва:

* Компенсация за 1 тон третиране (сепариране, анаеробно третиране и компостиране) на отпадък на входа на инсталацията в размер на 50 (петдесет) лева без включен ДДС или 60 (шестдесет ) лева с ДДС.
* Компенсация за събиране и транспортиране на тон разделно събирани биоразградими отпадъци на територията на община Иваново до Анаеробната инсталация за 1 тон отпадък в размер на 83,90(осемдесет и три лева и деветдесет стотинки) лева без включен ДДС или 100,68 (сто лева и шестдесет и осем стотинки) лева с ДДС.

Финансирането на горепосочените услуги се извършва от приходите от такса „битови отпадъци“ и/или от собствени средства, пропорционално на обема събран и обработен отпадък от общината.

Прогнозното количество на биоразградимите отпадъци, които ще постъпят в Анаеробната инсталация от стартирането на дейността й до края на 2025 г. от територията на община Иваново е 1262 тона. За събиране и транспортиране на разделно събрани биоразградими отпадъци на територията на община Иваново до Анаеробната инсталация са необходими средства в размер на 105 882 лв. без включен ДДС или 127 058 лв. с ДДС. За третиране (сепариране, анаеробно третиране и компостиране) на прогнозното количество биоразградими отпадъци са необходими средства в размер на 63100 лева без включен ДДС или 75720 лева с ДДС.

4.Проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за оползотворяване и обезвреждане на битовите отпадъци, включително отчисленията по чл.60 и чл.64 от Закон за управление на отпадъците. В План-сметката са включени средствата, необходими за услугата по обработката на битовите отпадъци в Регионално депо Русе и отчисленията по чл.60 и чл.64 от Закона за управление на отпадъците (ЗУО). Средствата са предвидени в размер на 167 438 лв. /Приложение №6 Разходи за депониране на битови отпадъци за 2025 г./

5. Почистване на уличните платна, площадите, алеите, парковете и други територии от населените места, предназначени за обществено ползване. Планират се разходи за поддържане на чистотата на териториите за обществено ползване в размер на 239 970 лв., в т.ч за машинно метене и извозване и машинно миенe в размер на 72000 лв. и за събиране и транспортиране на обемни смесени и други битови отпадъци от замърсявания и нерегламентирани сметища в размер на 167 970 лв. /Приложение № 7 Справка за разходите за поддръжка на обществените територии/.

В план-сметката се предвиждат разходи за закупуване на транспортни средства два броя трактори с двуосни ремаркета с прогнозна стойност 329520 лв. Като източник за финансиране ще бъдат използвани възстановените отчисления по чл.60 и 64 от ЗУО за 2019 г. и 2022 г. и преходен остатък от 2024 г.

План-сметката за чистотата за 2025 г. е разработена на база досегашната основа- данъчна оценка на имотите, определена в Наредба №1 за определянето и администрирането на местните такси и цени на услуги, предоставяни от Община Иваново.

Предлага се размерът на таксата за битови отпадъци за 2025 година да бъде запазен в размерите от 2024г.

При изчисляване на приходите от таксата за битови отпадъци са изполвани данни за данъчните оценки на имотите на физическите и юридически лица, предоставени от звено „Местни данъци и такси“ към 31.10.2024г. Очакваният приход от ТБО за 2025 година е в размер на 90% от облога при актуализираните отчетни и данъчни стойности на недвижимите имоти и е в размер на 597761 лв./Приложение №8 Прогнозен облог за 2025г./

В приходната част на план сметката залагаме прогнозен преходен остатък от 2024 г. в размер на 704941 лв. от преизпълнение на приходната част (събран недобор от минали години) и неплатени отчисления по чл.60 и чл.64 от ЗУО за периода януари –декември 2024г.

IV. Цели, които се поставят

С приемането на План-сметката се цели качествено изпълнение на услугите по сметосъбиране, сметоизвозване, оползотворяване и обезвреждане на битови отпадъци и поддържане на чистотата на териториите за обществено ползване през 2025 година.

V. Финансови и други средства, необходими за изпълнението на план-сметката

Средствата, необходими за изпълнението на предложената План-сметка за приходите и необходимите разходи на община Иваново за услугите по сметосъбиране, сметоизвозване, оползотворяване и обезвреждане на битови отпадъци и поддържане на чистотата на териториите за обществено ползване за 2025 г. се осигуряват от целеви приходи от такса битови отпадъци за 2025 г., възстановени от РИОСВ – Русе отчисления и преходен остатък от 2024г.

С цел прозрачност при определяне на приходите и необходимите разходи по план-сметката и в изпълнение на чл.66, ал.1 и 2 от АПК, в едномесечен срок с настоящото публикуване се предоставя възможност на заинтересованите лица да дадат своите писмени предложения и становища по Проекта на План – сметката за приходите и разходите за такса битови отпадъци за 2025 г. на e-mail: [obshtina@ivanovo.bg](mailto:obshtina@ivanovo.bg) или в Центъра за гражданска регистрация, административно обслужване и информация на гражданите в сградата на общинска администрация с адрес: с.Иваново, ул.Олимпийска № 75.

Предвид изложеното и на основание чл.21, ал.1, т.7 и ал. 2, чл. 27, ал. 4 и ал. 5 от Закона за местното самоуправление и местната администрация (ЗМСМА), чл. 66 и чл. 67 от Закона за местните данъци и такси (ЗМДТ) и във връзка с чл.39, ал.1 от Наредба №1 за определянето и администрирането на местните такси и цени на услуги в Община Иваново, предлагам Общински съвет-Иваново да обсъди и приеме следното

Р Е Ш Е Н И Е:

I.Одобрява план – сметка за всяка дейност, включваща необходимите разходи по поддържането на чистотата на територията на Община Иваново за 2025 г., както следва:

Приходи - 1 555 801 лв.

1.1. Преходен остатък от 2024 г.- 704 941 лв.

1.2. Приходи от такса битови отпадъци (ТБО) - 597761 лв.

1.3 Възстановени отчисления по чл.60 и чл.64 за 2022 г. 146 596 лв.

1.4 Възстановени отчисления по чл.64 за 2019 г. 106 503 лв.

2. Разходи от такса битови отпадъци (ТБО) - 1 555 801 лв.

в това число:

2.1. За сметосъбиране и извозване на смесени битови отпадъци - 345 420 лв.

2.2. За сепариране, рециклиране, транспортиране, оползотворяване и предаване за обезвреждане на смесени отпадъци - 160 569 лв.

2.3. За разделно събиране, транспортиране и предварително третиране на битови отпадъци – 40 320 лв.

2.4. За събиране, транспортиране и обезвреждане на опасни отпадъци - 2880 лв.

2.5. За транспортиране и предаване на строителни отпадъци - 66 906 лв.

2.6. За събиране и транспортиране на разделно събрани биоразградими

отпадъци - 12 7058 лв.

2.7. За третиране (сепариране, анаеробно третиране и компостиране) на

разделно събирани биоразградими отпадъци - 75 720 лв.

2.8. За поддържане и експлоатация на депа за битови отпадъци - 167 438 лв.

2.9. За придобиване на транспортни средства 329 520 лв.

- -Трактор с двуосно ремарке - 2бр.

2.10. За поддържане чистота на обществени територии - 239 970 лв.

Приложения:

1. Приложение №1
2. Приложение №2
3. Приложение №3
4. Приложение №4
5. Приложение №5
6. Приложение №6
7. Приложение №7
8. Приложение №8

ГЕОРГИ МИЛАНОВ

*Кмет на Община Иваново,*

*Област Русе*